NaiveNeuron/SloPal huggingface dataset:
Budaj, Ján, poslanec NR SR (2017-03-29):
Ja neviem rátať jeho lety, ale chcem upozorniť a naozaj aj pána predsedu Danku, aj vy ste, pán predseda, ústavný činiteľ, ale celkom iného druhu, pretože pán prezident je inštitút, kde v osobe bol priamo zvolený, tak ako my všetci. Čiže celá Národná rada verzus voľba prezidenta je tá istá voľba občanov. Požíva rešpekt a vy sa usilujete ako iný ústavný činiteľ ten rešpekt znížiť. Znížiť obvinením z niečoho, čo nie je žiaden trestný čin, neporušil ústavu, chodí do práce a z práce, pretože je to ústavný činiteľ, ktorý si neprenajal u Bašternáka superbyt, aby mal blízko, ale žije v regióne, žije v regióne, kde sa narodil, kde má rodinu. A možno v budúcnosti, keďže Slovenská republika neponúka svojim prezidentom prezidentské sídlo, tak budeme mať prezidentov naozaj, ktorí nebudú chcieť žiť v papalášskych bytoch v Bratislave, ale budú chcieť žiť v regióne medzi ľuďmi. Keďže mu jeho funkcia naozaj neumožňuje mať ktovie aké súkromie a jeho pohyb vlastne vo verejnom priestore podlieha reglementácii, nemôže si dovoliť robiť čo chce, je to celkom iná situácia. A vy by ste to ako ústavný činiteľ mali vedieť a neusilovať sa vrátiť nás do čias, keď bol konflikt medzi vládnucou mocou a prezidentom. Nechceme natáčať ďalší film Únos (reakcie z pléna) o pánovi prezidentovi Kiskovi.
B. Bugár, podpredseda NR SR: (2004-06-25):
V. Tkáč, poslanec: Ja som vás, pán podpredseda, žiadal, aby ste urobili nápravu, pretože v takomto hluku sa diskutovať v parlamente nedá.
P. Hrušovský, predseda NR SR: (2003-11-06):
(Hlasovanie.) 126 prítomných, 77 za, 26 proti, 22 sa zdržalo, 1 nehlasoval. Schválili sme návrh prerokovať zákon v treťom čítaní . Otváram rozpravu, pýtam sa pánov poslancov, či sa chce niekto prihlásiť do rozpravy. Nie je to tak. Vyhlasujem rozpravu za skončenú. Budeme hlasovať o vládnom návrhu zákona ako o celku s odporúčaním gestorského výboru...
P. Paška, predseda NR SR: (2007-10-24):
Otváram rozpravu. Písomne sa prihlásil do rozpravy za SMK pán László Miklós. Nech sa páči, máte slovo.
Vaľová, Jana, poslankyňa NR SR (2013-03-20):
Áno, chvíľočku len.
Hrnčiar, Andrej, podpredseda NR SR (2017-10-10):
Dávam slovo spoločnému spravodajcovi, predsedovi výboru pre zdravotníctvo poslancovi Štefanovi Zelníkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Žiga, Peter, podpredseda NR SR (2024-04-24):
Na vaše vystúpenie štrnásť faktických poznámok. Ako prvá pani poslankyňa Plaváková.
Grendel, Gábor, podpredseda NR SR (2021-11-24):
S reakciou na faktickú poznámku, pani poslankyňa Drábiková.
Bugár, Béla, podpredseda NR SR (2017-04-07):
Pán poslanec Bagačka.
Paška, Pavol, predseda NR SR (2014-11-09):
Ďakujem pekne, pán predseda vlády. Končím možnosť sa prihlásiť s faktickými poznámkami. Je 26 faktických poznámok. Prvý pán poslanec Brocka.
Lipšic, Daniel, poslanec NR SR (2014-09-23):
Ďakujem. Možno pár reakcií. Pán poslanec Blaha teda ma posiela za mreže. Pán poslanec, taký tu už jeden pán bol, ktorý ma posielal do basy. Máte dobrú inšpiráciu alebo osobu, ktorá vás inšpiruje, ale u vás ma to až tak, až tak neprekvapí. Hovorili ste, že jediný, alebo kto nechce vojnu, je Rusko. Len jediný v tomto prípade agresor je Rusko. To, že síce uznávate, ten Krym nemal byť anektovaný, ale v princípe to bolo okej, s tým, že ruské jednotky, s tým, že ruské jednotky dnes počas dovolenky sú na východnej Ukrajine, ale Rusko nechce vojnu. Jediné Rusko prekročilo hranice iného štátu, ruské jednotky vojnové, ale je to Rusko, ktoré nechce vojnu! To považujem za naozaj veľmi, veľmi zaujímavý logický úsudok. Ja som to už povedal v príhovore, že mne rétorika vaša a vašich kolegov pripomína naozaj mníchovských politikov. Chamberlain prišiel z Mníchova mávajúc, že on je ten za mier, on bol mierotvorca, on bol hrdina, pozor, on bol v tom čase v Británii veľký hrdina, kráľ ho zobral na balkón, zachránil mier pre Európu. A vy hovoríte dnes to isté. Musím povedať, že nebol som to ja, ktorý povedal, že pokiaľ chcete mier, tak treba byť pripravený na vojnu. To boli Rimania a niekto, kto vie dejiny lepšie ako ja, aj povie, že kto to bol. To som, to som nehovoril ja. To by som si privlastňoval citát, ktorý mi nepatrí. Ja som aj vo vláde navrhoval, vždy, keď som bol vo vláde, vy ste v nej, pán Blanár, nesedeli, aby mal, rozpočet obrany bol vyšší, na to však nakoniec si vyžiadajte záznamy, aj si to môžete pozrieť. Ja som inak nebol ministrom obrany ani v jednej vláde, ale reagoval som na isté veci ohľadne korupcie a ďalšie veci, pretože minister Lajčák na výbore, kde som to spomenul, spochybnil rozpočtové veci. Ja som povedal, kde sú rezervy, ako reakciu na odpoveď ministra Lajčáka na zahraničnom výbore.
Laššáková, Jana, poslankyňa NR SR (2010-10-19):
Ďakujem pekne za slovo. No máš pravdu, pán poslanec, že rokujeme o veľmi vážnom návrhu zákona, ktorý môže mať dôsledky, ktoré ani teraz nevieme možno ani pomenovať, ani dostatočne dobre zvážiť. Je mi veľmi ľúto, že ministerstvo ignorovalo pripomienkové konanie, nekomunikovalo ani so Súdnou radou, ani so stavovskými organizáciami a neboli vykonané rozporové konania, o ktoré sa tieto stavovské organizácie, ale aj Súdna rada ako legitímny ústavný orgán dožadovali. Pani ministerka, keď uvádzala návrh zákona, hovorila o tom, ako jeho cieľom je zvýšiť dôveryhodnosť súdnictva, zrýchliť súdne konania, zabezpečiť vykonateľnosť práva. No nech si čítam tento zákon akokoľvek, nevidím tam v ňom také opatrenia, ktoré by prispeli k vymožiteľnosti práva a k zrýchleniu súdneho konania. Ba práve, naopak, zákon likviduje samosprávu v súdnictve, likviduje justičných čakateľov, likviduje vzdelávaciu inštitúciu a tou je Justičná akadémia. Musím skonštatovať, že je to vážny zásah, ktorý je prezentovaný v tomto zákone výkonnej moci do súdnej moci, čo je v právnom štáte podľa môjho názoru neprípustné. Ďakujem pekne. (Potlesk.)
M. Číž, podpredseda NR SR: (2009-02-05):
Chcem sa opýtať, či pani navrhovateľka chce zaujať stanovisko. Má slovo.
Beblavý, Miroslav, poslanec NR SR (2018-03-14):
Ďakujem pekne, dovoľte mi predniesť procedurálny návrh aj po dohode s kolegom Jozefom Mihálom, ktorý je tiež hospitalizovaný v tejto chvíli, že navrhujeme presunúť dva body na ďalšiu schôdzu. Jedno je bod 41, tlač 879, a jedno je bod 42, tlač 880. Ďakujem.
Jahnátek, Ľubomír, minister pôdohospodárstva a rozvoja vidieka SR (2013-02-05):
Ďakujem pekne za slovo. Vážená pani predsedajúca, vážené panie poslankyne, páni poslanci, ospravedlňujem sa, ale nevidel som, že už skončil predchádzajúci bod. Ministerstvo pôdohospodárstva a rozvoja vidieka Slovenskej republiky predkladá Správu o lesnom hospodárstve v Slovenskej republike za rok 2011, ktorá obsahuje informácie o aktuálnom stave lesov a ich obhospodarovaní k 31. 12. 2011. Cieľom tejto správy je oboznámiť verejnosť s výsledkami hospodárenia v lesoch, analyzovať a hodnotiť dosiahnutý hospodársky výsledok v lesnom hospodárstve z pohľadu ekonomického, ochrany lesného ekosystému, spracovania dreva a rozvoja vidieka. Výmera lesných pozemkov v Slovenskej republike v roku 2011 dosiahla 2 011 467 hektárov, z toho porastovej pôdy 1 940 108 hektárov. Lesnatosť bola v roku 2011 približne 41 %. V lesoch Slovenka prevládajú z hľadiska drevinovej skladby dreviny listnaté: 60,5 %, dreviny ihličnaté tvoria 39,5 %. Zásoba dreva v lesných porastoch má rastúcu tendenciu a v roku 2011 466,07 mil. m3 hrubiny bez kôry. V roku 2011 bolo vyťažených 9 467 407 m3 drevnej hmoty. Podiel náhodných ťažieb má klesajúcu tendenciu. V roku 2011 dosiahol 4 991 660 kubíkov, čo predstavovalo 52,72 % z celkovej ťažby, čo je oproti roku 2010 menej o 1 167-tisíc kubíkov. V závere sú uvedené návrhy na udržanie ekonomického postavenia lesníctva a návrh v nasledujúcom krízovom období, keď tržby za drevnú hmotu sú jediným významných zdrojom príjmov. V oblasti obhospodarovania lesov sa navrhuje zabezpečenie strategických cieľov Národného lesníckeho programu Slovenskej republiky. Predkladaná správa má informatívny, analytický a hodnotiaci charakter a nemá vplyv na rozpočet verejnej správy, podnikateľské prostredie, sociálnu oblasť, životné prostredie ani informatizáciu spoločnosti. Ďakujem pekne za pozornosť.
Paška, Pavol, predseda NR SR (2013-06-26):
Dámy a páni, budeme pokračovať v rokovaní programu schôdze. Prosím spravodajcu, budeme rokovať alebo rokujeme o zákone 111 o štátnom podniku. Je to návrh, ktorý predložili páni poslanci Mičovský, Kadúc, Procházka a Huba. Takže poprosím pána navrhovateľa, pána poslanca Mičovského, aby pokračoval v rozprave.
B. Zala, poslanec: (2007-12-12):
Ja by som len chcel povedať, že myslím si, že toto vyhlásenie je vyhlásenie, ktoré sa dotýka problematiky ľudských práv, problematiky humanistických vecí a napokon aj pilierov slovenskej zahraničnej politiky a mám taký pocit, že tento parlament vie práve v takej otázke, ktorá má morálny a ľudsko-právny základ nájsť spoločný postoj, a myslím si, že tento spoločný postoj bude dobrým zavŕšením celého rokovania predvianočného parlamentu. Ďakujem pekne.
Jurinová, Erika, podpredsedníčka NR SR (2013-10-24):
Teraz poprosím pána poslanca Lipšica so svojím prejavom, nech sa páči.
P. Paška, predseda NR SR: (2006-09-05):
Najskôr budeme hlasovať v prvom čítaní o vládnom návrhu zákona o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh . Je to tlač 23. Poprosím pani poslankyňu Jarmilu Tkáčovú z výboru pre pôdohospodárstvo, životné prostredie a ochranu prírody, aby hlasovanie uviedla.
Marcinková, Vladimíra, poslankyňa NR SR (2022-12-01):
Dobrý deň. Ja by som chcela pripomenúť členom európskeho výboru, že o trinástej máme zasadnutie výboru. Ďakujem.
P. Paška, predseda NR SR: (2010-03-10):
Dávam možnosť prihlásiť sa teraz do rozpravy ústne. Hlásia sa pani poslankyňa Tóthová, Kahanec. Končím možnosť prihlásiť sa do rozpravy. Pani poslankyňa Tóthová, nech sa páči.
Linhart, Patrick, poslanec NR SR (2020-06-09):
Ďakujem za slovo, pán predsedajúci. Ja chcem povedať, že viete, kto by najviac doplatil na; také na odľahčenie trošku; kto by najviac doplatil na to, aby sa, keby sa zavreli nedele? Je to pán Vážny, pretože tu bez rúška pobehuje v podguráženom stave, tú slivovicu až marhuľovicu cítim až sem, ja by som chcel poprosiť, aby, nechcem narážať na vás, ja viem, že sa zaňho musíte hanbiť takisto... (Prerušenie vystúpenia predsedajúcim.)
Kaščáková, Renáta, poslankyňa NR SR (2019-06-25):
No, pán Hrnko, veľké emócie, silné slová, iredenta, rozvracanie štátu, to ja som naposledy počula asi za socializmu. To bola naozaj silná káva, tento váš prejav. Ale, viete, trošku nám krivdíte a to by som si zase vyprosila, keď hovoríte, že predkladáme tento návrh so zlou vôľou. Ako keby ste nám videli do hláv, do našej mysle, vôbec to nie je pravda. Žiadna zlá vôľa v tom nie je. Nebojte sa, prosím vás, nemajte taký strašný strach, že týmto zákonom ideme tu niečo rozvracať. Týmto zákonom nejdeme rozvracať vôbec nič, pretože, a to je odpoveď aj na iných predrečníkov, pretože ten zákon nerieši, či sa má, alebo nemá používať slovenčina v úradnom styku, či už pri cirkevných záležitostiach, alebo pri zdravotnej alebo školskej dokumentácii, opakujeme to neustále, je úplne samozrejmé, že všetky tieto veci sa budú viesť naďalej v slovenskom jazyku, pretože zákony nám stanovujú, že máme používať štátny jazyk. A to, že či nejaký obecný rozhlas vyhlási niečo iba v nejakom inom jazyku, aby, že vznikol nejaký, čo ste to hovorili, povodeň, no samozrejme, že aj obec je, je v úradnom styku s občanmi povinná používať štátny jazyk. Ten, ten náš príklad vysielateľov sa týkal súkromných vysielateľov, ktorý keď sa rozhodne, že bude vysielať nejaké programy v nejakom inom jazyku, mali by sme to ponechať na jeho slobode, ak mu to prinesie divákov, tak prečo nie, ale, samozrejme, že tie všetky ostatné povinnosti zostávajú zachované. Takže, prosím vás, nebojte sa tak veľmi, že tým ideme niečo rozvracať. My len ideme upratať tento zákon, aby tam jednoducho neboli veci, ktoré sú úplne zbytočne popisované, a aby tam neboli pokuty za niečo, ktoré, čo sa vlastne ani nedá vymáhať, aby jednoducho bol oslobodený od tak... (Prerušenie vystúpenia časomerom.)
Grendel, Gábor, podpredseda NR SR (2021-12-02):
Pretože bolo schválené skrátené legislatívne konanie, pán poslanec, k zákonu pána Krajniaka, a tak to bolo odsúhlasené už predtým, že po schválení skráteného legislatívneho konania, pristúpime k prerokovaniu tohto zákona a ihneď potom budeme pokračovať o zákone pána ministra financií. Pán poslanec Boris Susko.
Bugár, Béla, podpredseda NR SR (2016-10-27):
Pán poslanec Jarjabek.
Blaha, Ľuboš, poslanec NR SR (2018-05-10):
Ďakujem. Dovoľte pripomenúť kolegom z európskeho výboru, že máme dnes mimoriadne zasadnutie o 13.00 v miestnosti č. 149 s ministrom práce k indexácii rakúskych rodinných prídavkov. Ďakujem.
Zmajkovičová, Renáta, podpredsedníčka NR SR (2014-07-03):
Faktické poznámky, jedna, uzatváram možnosť prihlásiť sa. Pán poslanec Fecko.
Poliačik, Martin, poslanec NR SR (2016-04-21):
Ďakujem, ďakujem veľmi pekne. No, pán Kotleba, ja verím, že ste, vám zatrnulo v pravici, keď som povedal tie dve slová, ste si mysleli, že ste medzi svojimi a ruka skoro vystrelila. Ospravedlňujem sa a už vám to nespravím druhýkrát. A, pán Uhrín, práve ste ukázali, aké akútne nepochopenie, o čom demokracia je. Demokracia iná ako liberálna nemôže byť. A to nemá nič spoločné s konzervativizmom alebo liberalizmom. Demokracia môže byť len liberálna. To znamená, že rešpektuje rôznorodosť, že rešpektuje rovnosť medzi ľuďmi, že rešpektuje odlišné názory a vytvára pre ne priestor. To je presne to, čo vy akútne nechápete. A to je presne to, prečo v tomto parlamente budete v izolácii s podobne zmýšľajúcimi. Pán Kollár, ja nemám problém priznať chybu, nemám problém vysvetliť, ako k nej došlo, ale vy tiež nehovoríte úplne pravdu. Na prvom grémiu sa dohodla jedna vec, ale boli ste po druhom grémiu podpísaný pod spoločným vyhlásením koalície, že Ľudová strana bude mať nie šesť miest, bude ich mať menej. Takisto ste zmenili názor, takisto sme prešli tým istým procesom, že sme museli reagovať na novú situáciu. Vy ste si ju vyhodnotili po svojom a ja po svojom. A kľudne sa držte toho, že túto dohodu budete držať, ale ja prorokujem a predpovedám, že si ešte toľkokrát pošlapete po jazyku, že možno nakoniec jediné, čo vám ostane, bude táto vernosť fašistom v parlamente.
Mazurek, Milan, poslanec NR SR (2016-12-08):
Ja by som chcel v nadväznosti na tému nelegálnej imigrácie pripomenúť všetkým kolegom, ktorí tu sedia, rok 1683. Vtedy koalícia európskych mocností na čele s poľským kráľom rozdrvili inváznu armádu moslimských Turkov pred Viedňou. A ako vyzerá Európa dnes? Ako sa staviame k odkazu týchto našich predkov? No, choďte sa pozrieť do Viedne alebo do Berlína, keď tam príde turecká futbalová reprezentácia na zápas! Človek už nemá pocit, že je v Nemecku alebo v Rakúsku. Vyzerá to tam úplne ako na nejakej blízkovýchodnej moslimskej krajine. A keď chceme takto dopadnúť aj my, keď chceme nechať zvalcovať našu kultúru, naše národy, našu hodnotu, našu vieru, len kľudne smelo pokračujme, veselo plňme príkazy Európskej únie a pochovajme sa za živa. Ďakujem.
Osuský, Peter, poslanec NR SR (2018-06-18):
Ďakujem kolegovi Dostálovi za pripomenutie, že prvýkrát som podával takýto návrh spolu s priateľmi pred 19 rokmi. Treba tiež povedať, že ten vládny návrh o jednorazovom sviatku, aj keď možno sa snažím pochopiť v ňom to dobré alebo nejakú snahu, je proste urážlivý. Je urážlivý, pretože jednorazovka ani v medziľudských vzťahoch, ani v ničom inom nie je nič veľmi dôstojné. A oslavovať vznik niečoho, od čoho sa odvíjame viac ako od čohokoľvek iného, a teraz sa nechcem dotknúť Deň víťazstva na fašizmom, ale vznik Československej republiky je nepochybne najmenej tak dôležitý ako 8. máj alebo 9. máj kedysi. A napriek tomu nikto nespochybňuje tento štátny sviatok, takže poskytnúť dňu vzniku našej slobodnej republiky, jednorazovo sviatok, je nehorázne. Pohyblivý sviatok je takisto nonsens. Neviem, čo hovoria matrikové záznamy mestečka Betlehem o narodení novorodenca v jasličkách. Pochybujem, že sú veľmi presné, ale nikoho nenapadlo urobiť z 24. decembra pohyblivý sviatok, ktorý by sme kamsi podľa potreby posúvali, a to je menej exaktný údaj ako 28. október. Takže skutočne pohyblivosť je vyhradená Dňom otcov a Dňom matiek, lebo tí sa, dobrí otcovia a dobré matky sa narodili v rôzne dni a ich deti si pripomínajú svojich rodičov v rôzne dni, takže tu si môžme dovoliť veľkorysosť pohyblivosti. Ale ku konkrétnemu jubileu zaujať pohyblivé stanovisko – a tobôž jednorazové stanovisko – je podľa mňa nedôstojné.
Mičovský, Ján, poslanec NR SR (2022-11-08):
Ďakujem za slovo, vážený pán podpredseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) prerokovať tento návrh zákona v druhom čítaní.
Blanár, Juraj, podpredseda NR SR (2022-11-10):
Vážené panie poslankyne, páni poslanci, teraz poprosím pani poslankyňu Pleštinskú, pani poslankyňu Pleštinskú poprosím ako poverenú overovateľku, aby oznámila výsledok tajného hlasovania o návrhu poslanca Čepčeka na odvolanie poslankyne Jany Bittó Cigánikovej z funkcie predsedníčky výboru pre zdravotníctvo. Nech sa páči. (Výsledok tajného hlasovania o návrhu poslanca Národnej rady Slovenskej republiky Martina Čepčeka na odvolanie poslankyne Jany Bittó Cigánikovej z funkcie predsedníčky Výboru Národnej rady Slovenskej republiky pre zdravotníctvo , tlač 1219.)
Matovič, Igor, poslanec NR SR (2023-11-15):
Ľubo, presne si to povedal a mrzelo ma, že tu vtedy ten premotivovaný nedospelý jedinec nebol a nemohol to počuť osobne, lebo presne tak to je. Urobiť ministrom vnútra, keď ťa teda citujem a veľmi s tým súhlasím, premotivovaného nedospelého jedinca (povedané s pobavením), ktorý tu zrazu poučuje a vyvyšuje sa nad ľudí, ktorí 20, 25, 30 rokov bojovali s tými najhoršími zločineckými skupinami, takýto zakomplexovaný chudáčik dnes voči týmto ľuďom tu zrazu nafukuje svoje svalčeky, tak je naozaj veľká hanba spravodlivosti. Tento človek má zabezpečovať, aby orgány činné v trestnom konaní išli zločincom po krku, človek, ktorý za ten svoj pobyt v politike v podstate od skončenia školy nerobil nič iné, len zločincom pomáhal. Robil pravú ruku Pellegriniho vtedy, keď Pellegrini prešustroval miliardu eur na informačné systémy ako vraj digitálny líder Slovenska. Robil pravú ruku Kajetánovi Kičurovi, dobre počujete, tomu, čo si futroval z peňazí určených na štátne hmotné rezervy, si futroval svoj vlastný domáci trezor zlatými tehlami. Čo môžete od takéhoto človeka očakávať? Že bude bojovať spravodlivo? Čestne? Za spravodlivosť a čestných ľudí? Nie. Vždy pomáhal zločincom a vždy zločinecky konať bude, nech je v akejkoľvek pozícii a momentálne, bohužiaľ, v pozícii ministra vnútra. Ale tak ako si povedal, toto je vláda podvodníkov. Oni podviedli, normálne spáchali najhrubší volebný podvod v histórii Slovenskej republiky. A keď spomeniem len tie 13. dôchodky, oni bez hanby podviedli invalidov, vdovy, vdovcov, siroty, starých ľudí.
Kollár, Boris, predseda NR SR (2023-05-03):
Prosím, utíšte sa, neni počuť pána poslanca.
Maďarič, Marek, minister kultúry SR (2016-04-26):
Ďakujem pekne, pán podpredseda. Dovoľte mi zareagovať na vystúpenie pána poslanca Budaja. Pán poslanec, vy nezapriete v sebe revolucionára, sklamaného revolucionára, ktorého odvrhli svojho času vlastní, možno aj na škodu, poviem úprimne, a všelijako ste sa od tých čias politicky vyvíjali, niekedy aj potácali, dokonca ste nepohrdli politickou podporou ani SMER-u na komunálnej úrovni, aby ste získali funkciu bez pátosu, pragmaticky. Teraz ste si dali záležať na takom eticko-kazateľskom pátose, časy sa menia, veštíte revolúciu, zmenu, sme údajne na Titanicu, sme pragmatici, vnímal som to, že máte na mysli v tom nejakom zlom slova zmysle. Ale ja si myslím, že sme stále v demokracii, ktorej zmyslom je aj to, že sa prirodzene striedajú garnitúry pri moci, keď tak voliči v demokratických slobodných voľbách rozhodnú. A nikdy sme sa takýmto zmenám nevzpierali ani v roku 2010. A ak tak voliči rozhodnú po ďalších voľbách, určite sa tomu takisto nebudeme brániť. Dovtedy budeme robiť tak, ako vieme, v kontinuite s tým, čo si myslíme, že sme dobre urobili, a v snahe zlepšiť to alebo urobiť nejaký pokrok tam, kde sa nám možno až tak veľmi nedarilo. Alebo kde sme robili chyby. Takže určite by som chcel odmietnuť to ironizovanie kontinuity, lebo to je dôsledkom čierno-bieleho videnia sveta. Čierno-bieleho videnia Slovenska. A keď sa len trochu vážnejšie a zodpovednejšie zamyslíte, tak nemôžete poprieť aj pozitívne stránky posledných rokov, aj pozitívne výsledky a na tie sa oddá nadviazať každému, aj na to ironizovanie o poklese nezamestnanosti. Možno dosiahneme aj lepší výsledok, ako je stanovený cieľ, ale to tiež je nejaký výsledok. A nie je to len vplyv Európy a globálnej ekonomiky, určite je to aj výsledok nejakej našej práce. Sú aj také veštenie, možno teda aj také zbožné želanie tej zmeny opierate, a nielen vy, o tvrdenie, že voliči chceli v týchto voľbách ráznu a zásadnú zmenu. Samozrejme, ide o to, akú zmenu chceli, a myslím si, že tú zmenu aj dosiahli. A rozdali hlasy tak, že, či sa vám to páči, alebo nie, umožnili SMER-u zložiť vládu. Demokraticky a zodpovedne. A druhá strana to nedokázala, a keď sa dívam na zostavu tej druhej strany, tak hovorím chvalabohu. (Potlesk.)
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 110 poslancov, za 28, proti 72, zdržali sa 6, nehlasovali 4. Návrh pána poslanca Viskupiča sme neschválili.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 135, za 135, proti nikto, nezdržal sa nikto. Konštatujem, že sme tento návrh schválili. Teraz budeme hlasovať o návrhu uznesenia k Výročnej správe Slovenského pozemkového fondu za rok 2016 (tlač 517), je to bod 30 schváleného programu. Nech sa páči, pán poslanec Kvorka, uveďte hlasovanie.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 63, proti 48, zdržalo sa 25. Konštatujem, že tento návrh schválený nebol.
P. Hrušovský, podpredseda NR SR: (2002-01-29):
(Technická prestávka.)
P. Hrušovský, predseda NR SR: (2003-11-06):
V. Tkáč, poslanec: Aby pravda bola úplná, ja som v rozprave aj písomne predložil návrh, aby bod 13 a body 23 až 34 boli vyňaté zo spoločnej správy na osobitné hlasovanie, aby sa o nich hlasovalo spoločne, a ako celok som ich odporučil neschváliť.
Mikloško, Jozef, poslanec NR SR (2013-05-22):
Milý Marián, včera si ty pochválil mňa, tak dneska ja pochválim teba. Včera si mi ty vykal, tak aj ja vám odteraz budem vykať. Bál si sa, že bez papiera uletíš, ale uletel si aj s papierom. (Vyslovené s pobavením. Smiech v sále.) Ale bolo to vtipné, zaujímavo pripravené. A aj v školstve nejde len o prachy, o politiku a o neviem čo, ale aj o humor. A vo vzdelaní práve ide o to, o tvorivosť, radosť zo života, o zvedavosť, asociácie a tak ďalej. Tvoj referát práve toto všetko spĺňal. Ja som voľakedy takú knižku „Ako sme boli malí“ o tejto tematike v školstve napísal. Teda tiež jedno dobré slovo tam pre školu nemám. Tí ľudia, ktorí so mnou do tej školy chodili, sa už odvtedy, sedemdesiat rokov stále stretávame, aj 7. septembra sa zase stretneme v Nitre na Kalvárii. Bude nás aspoň sto tridsať. Furt nás je viacej, furt umierajú, furt nás je viacej. Tak to je práve to pekné na tej mladosti aj na celom živote. Ďakujem ti pekne.
V. Palko, minister vnútra SR: (2004-12-02):
Vážený pán poslanec, štátna služba príslušníkov Hasičského a záchranného zboru je definovaná v § 12 zákona č. 315 ako plnenie úloh Zboru príslušníkov. Tie sú taxatívne vymedzené v § 3 zákona o Hasičskom a záchrannom zbore. Zbor napríklad plní úlohy štátnej správy na úseku ochrany pred požiarmi, plní úlohy súvisiace so zdolávaním požiarov, poskytovaním pomoci a vykonávaním záchranárskych prác pri haváriách, živelných pohromách, poskytuje pomoc v prípadoch ohrozenia zdravia a života osôb a majetku právnických a fyzických osôb, ako aj životného prostredia. Plní úlohy na úseku materiálneho a technického vybavenia, priamo súvisiaceho so zásahovou činnosťou, a rad ďalších činností v oblasti výchovy, vzdelávania a odbornej prípravy hasičov, vedecko-technického rozvoja na úseku ochrany pred požiarmi. Všetky činnosti na zabezpečenie úloh Hasičského a záchranného zboru sú obsiahnuté v Katalógu činností v Hasičskom a záchrannom zbore, vydanom vyhláškou ministerstva vnútra č. 123. Podľa náročnosti sú tieto činnosti zaradené  do funkcií a jednej z deviatich platových tried, ktoré tvoria základ odmeňovania príslušníkov Hasičského a záchranného zboru v štátnej službe. Tak isto ako v každom štátnom orgáne alebo organizácii musí i Hasičský a záchranný zbor plniť úlohy, ktoré sú spojené s chodom samotného zboru ako organizačnej zložky – účtovníctvo, likvidácia platov, správa majetku, administratívne práce. Tieto činnosti sú obsiahnuté v nariadení vlády č. 111/2002, ktorým sa ustanovujú katalógy pracovných činností vo verejnej službe a pracovnoprávne vzťahy týchto zamestnancov upravuje zákon č. 552/2003 Z. z. o výkone práce vo verejnom záujme. Rozdelenie činností vykonávaných v Hasičskom a záchrannom zbore vychádza teda z filozofie ministerstva práce, sociálnych vecí a rodiny pri definovaní štátnej služby a služby vykonávanej vo verejnom záujme. Tieto úlohy, resp. činnosti, ktoré Hasičský a záchranný zbor vykonáva navonok voči spoločnosti, sú štátnou službou a príslušníci sú v štátnozamestnaneckom vzťahu podľa zákona č. 315, zákona o Hasičskom a záchrannom zbore a zamestnanci v pracovnoprávnom vzťahu podľa zákona č. 552 o výkone práce vo verejnom záujme. Duplicitné zaradenie niektorej z vykonávaných činností v oboch katalógoch nie je. Vzhľadom na nedostatočné personálne obsadenie sa však môžu vyskytnúť prípady, že niektorí príslušníci, ktorých podstatnou náplňou práce je plnenie úloh zboru, vykonávajú aj činnosti, ktoré síce spadajú pod zákon o výkone prác vo verejnom záujme, ale nenapĺňajú plný pracovný úväzok. Toľko moja odpoveď, vážený pán poslanec.
Zajac, Pavol, poslanec NR SR (2015-01-29):
Ja ju podám, vydržte pán predseda. Neberte mi čas. Je paradoxné, že pred chvíľou minister financií rozprával o tom, ako perfektne vládnete, ako si vieme bez problémov požičať a ako lacno si vieme požičať. Ale keď máme nájsť zdroje, 200 mil. až 250 mil. v najbližších štyroch-piatich rokoch, tak odrazu sa to nevie nájsť. Ale tridsať rokov po sebe nájsť 150 mil., to nebude problém? Z čoho to bude? Zo štátneho rozpočtu to bude. Už za prvý projekt PPP, ktorý schválila prvá Ficova vláda, platíme takto 130 mil. Za tento projekt budeme následne platiť ďalších 150 mil. Tak spolu 280 mil. ľudia, všetci občania Slovenska zaplatia, lebo vláda nemá svoje peniaze. Viete nájsť na predvolebný balíček 250 mil. úplne bez problémov. Keď ste tu pri štátnom rozpočte našli 800 mil. v priebehu pár dní, to nebol problém, ale nájsť na financovanie diaľnice zdroje v štátnom rozpočte alebo z iných zdrojov verejných, to už odrazu problém je, lebo potrebujete megakšeft pre svojich podnikateľov. Doplňujúca otázka moja je: Pán minister, prečo odmietate vy aj váš štátny tajomník ísť so mnou do diskusie, do verejnej diskusie na túto tému alebo aj na tému výstavby diaľnic, prečo sa bojíte diskutovať so mnou? Už trikrát sa stalo v RTVS, že keď ste sa dopočuli, že mám prísť s vami do diskusie, tak ste to odmietli alebo ste si potom vybrali niekoho iného. Prečo sa bojíte diskutovať? Dnes vám to vyhovuje, že ja mám dve minúty a vy môžete hovoriť koľko chcete, a môžete na nás nakydať, koľko chcete? Poďte verejne diskutovať na túto tému.
Grendel, Gábor, podpredseda NR SR (2021-11-05):
Deväť faktických poznámok na vystúpenie pána Szőllősa. Nech sa páči, pán poslanec Eduard Kočiš.
Přidal, Alojz, poslanec NR SR (2014-07-10):
Štefan, ja ti chcem naozaj poďakovať za tvoje podporné stanovisko a teším sa z toho, že z prostredia OĽaNO naozaj zaznieva aj iný ako liberálny hlas, i hlas teda kresťana. Verím, že tento náš zákon podporia i iní, viacerí členovia z OĽaNO, aj tí, ktorí cítili násilie pri hlasovaní o ústave, kde sme zmenou ústavy vychránili manželstvo a definovali ho ako zväzok muža a ženy. Spomínal si Benedikta aj Františka aj ja teraz myslím na nich, ale zdá sa mi, že veľmi skoro budú teraz mať také iné želanie, samozrejme, nie v tejto veci, ale v nedeľu o deviatej večer, predpokladám, každý bude fandiť inému tímu a tam ja budem na strane Benedikta.
Figeľ, Ján, podpredseda NR SR (2012-08-01):
Ďakujem pekne. Na vystúpenie pána poslanca sú faktické poznámky ôsmich kolegov. Nech sa páči, pani poslankyňa Vaľová, nie je tu, Tomanová, takisto. Pán poslanec Mihál. Končím možnosť prihlásiť sa s faktickými. Nech sa páči.
Galek, Karol, poslanec NR SR (2017-04-07):
Pán Richter, váš príhovor ste zakončili tvrdením, že nám hľadíte do očí, ale zatiaľ ste hľadeli iba do papiera, ktorý vám evidentne niekto napísal. Ja som čakal, že vo svojom príhovore vyvrátite všetky alebo aspoň časť tých vecí, ktoré tu Natália prezentovala dve a pol hodiny. Ale vy ste ich namiesto toho obhajovali. Vy ste obhajovali všetky tie zverstvá, ktoré sa udiali v Čistom dni. Toto je pre mňa nepochopiteľné. Ja sa pýtam, pán minister, čo kryjete alebo koho kryjete. Dneska sme sa to nedozvedeli, zrejme sa to ani tak skoro nedozvieme, ale ja som síce liberál, ale pomôžem si jedným príslovím: Božie mlyny melú pomaly, ale isto. Ďakujem.
Tomáš, Erik, poslanec NR SR (2020-09-02):
Pán poslanec Baránik, mne sa na vás páči, že vy to tak otvorene poviete: prokuratúra má byť politická. A kto tomu rozumie, rozumie, a kto tomu nerozumie, je asi nejaký blbec alebo ja neviem, čo podobné. A chcete tým zabrániť tomu, aby tu bol nejaký podobný Trnkovi, aby o prokuratúre rozhodoval hlavný politický mafián, to ste mysleli asi pána Kočnera, ale vy si pán Baránik nevidíte ani na špičku nosa. Pretože pána Trnku tu dohadoval váš stranícky šéf práve na raňajkách s tým hlavným politickým mafiánom. Toto vy nikdy nespomeniete pri slove mafia, ktoré používate. Priznal sa k pätnástim stretnutiam, bolo ich dvesto určite minimálne. Tak asi takto si vy predstavujete tú politizáciu prokuratúry. Toto vy, pán Baránik, nikdy nevidíte, keď osočujete iných. Paušalizujete všetko dohromady. Ešte raz vám to zopakujem, váš stranícky líder Sulík raňajkoval s Kočnerom a dohadoval voľbu Generálnej prokuratúry! Tak už s tým konečne prestaňte a bavme sa vecne. A k vecnej stránke. Aj pani prezidentka sa podľa vás mýli. Všetci sa mýlia, pán Baránik, len vy nie. Pani prezidentka sa mýli, vaša ministerka spravodlivosti sa mýli, keď povedala, že tento návrh zákona je v rozpore s programovým vyhlásením vlády, Rada prokurátorov sa mýli, len pán Baránik je majster sveta na všetko. Pán Baránik podriadený Richardovi Sulíkovi, ktorý raňajkoval s Mariánom Kočnerom, s tým hlavným politickým mafiánom.
P. Miššík, poslanec: (2008-05-14):
Ešte mi dovoľte uviesť snáď jednu vec. Ja sa veľmi budem tešiť, keď tento návrh získa podporu aj z vládnej koalície, lebo si myslím, že toto je zmysluplný, normálny návrh. Ja som podal už doteraz tri návrhy novely rokovacieho poriadku, neprešla ani jedna, ale tam trošku viac politiky bolo v tomto. V tomto, dúfam, toľko politiky nebude. Takže, vážené kolegyne, kolegovia, tento návrh aj náš poslanecký klub podporí a dúfam, že ho podporí aj vládna koalícia. Ďakujem pekne.
Kaník, Ľudovít, poslanec NR SR (2011-10-19):
... návrh schváliť.
Valocký, Jozef, poslanec NR SR (2017-11-29):
Hlasujeme o bode 58 zo spoločnej správy s návrhom schváliť.
P. Hrušovský, predseda NR SR: (2003-10-21):
J. Hurban, poslanec: Ďakujem pekne, pán predseda. Ja len takú veľmi kratučkú rekapituláciu. Vystúpilo sedem poslancov, boli prednesené na procedurálne návrhy vyňať bod 1 zo spoločnej správy na samostatné hlasovanie, s tým nebude problém a potom sú tam ďalšie, 1, 2, 3, 4 pozmeňujúce návrhy. To je všetko.
Sulík, Richard, poslanec NR SR (2013-09-18):
Nuž, Igor, čo sa čuduješ, že predseda parlamentu zlyhal, keď sme predsedom parlamentu spravili kachličkára. Pán Paška je totálne neschopný predseda parlamentu a trúfam si to posúdiť. (Potlesk a pokrik v sále.) Nemá... (Skandovaný potlesk.) Pán Paška nemá pod kontrolou schôdzu, premiér mu prikazuje, čo má robiť, to je, to ja si tu nedokážem predstaviť. Premiér prikazuje predsedovi parlamentu, čo má kedy spraviť. Hlina mu skáče po hlave, nie je schopný si prečítať rokovací poriadok a dodržiavať ho. Tento predseda parlamentu je čistá hanba. (Potlesk a pokrik v sále.) Pán Paška sa odbavuje na primitívnom dokazovaní si kto z koho a doťahovaní sa s poslancom Hlinom a chýba mu akýkoľvek nadhľad pre riadenie schôdzí. Tak nemusíme sa čudovať, že to potom takto vyzerá. Pán Paška, môžte sa hanbiť! Ďakujem.
Hrnčiar, Andrej, podpredseda NR SR (2019-01-29):
Pán poslanec Osuský.
V. Veteška, podpredseda NR SR: (2005-05-11):
Pán poslanec Banáš prvý vystúpi. J. Banáš, poslanec: Len takú krátku poznámočku na margo toho, že Európa zabudla na boha. Pokiaľ viem, tak prvý, kto prišiel s tézou, že židovský boh by mal byť bohom aj kresťanov, bol sv. Pavol, zakladateľ kresťanstva. Ak chceme mať boha v preambule, musíme najprv boha vydefinovať. Čiže moja otázka je, či by bolo KDH pripravené akceptovať boha, kedy bolo jasne vydefinované, že ide o židovského boha? Ďakujem.
Kollár, Boris, predseda NR SR (2022-06-14):
S ďalšou faktickou pán poslanec Nemec.
P. Hrušovský, predseda NR SR: (2004-05-26):
(Hlasovanie.) 141 prítomných, 95 proti, 45 sa zdržalo, 1 nehlasoval. Návrh sme neschválili. Prosím ďalší návrh.
P. Kresák, poslanec: (2001-10-26):
M. Andel, podpredseda NR SR: Slovo má pani poslankyňa Tóthová.
T. Cabaj, podpredseda NR SR: (2010-03-10):
S reakciou na faktické poznámky pán poslanec Marian Záhumenský.
Mikulec, Roman, poslanec NR SR (2023-11-23):
140. Ďakujem pekne za slovo. Pán poslanec Gašpar, sme tu kvôli odvolaniu ministra vnútra Šutaja Eštoka za to, že dva nezávislé súdy sa vyjadrili, že porušil zákon, alebo sme tu na nejakom súdnom pojednávaní, kde majú prebiehať obhajobné reči? Ja si myslím, že to a je správne a nemyslím si, že ktorýkoľvek obvinený alebo obžalovaný v tejto krajine má šancu prísť do Národnej rady a prečítať svoje argumenty, ak tomu tak je, tak zavolajme aj tú druhú stranu, nech prídu a nech majú tú možnosť povedať alebo prečítať niektoré veci zo svojho pohľadu. Akokoľvek sa stala skrivodlivosť, je to smutné a určite to treba napraviť, s tým súhlasím, ale vytrhávať vety, vety z kontextu alebo niektoré záležitosti, myslím, že to nie je to správne. Vieme veľmi dobre, že aj tie samotné odposluchy boli podľa tých správ, ktoré sa objavili v médiách, v podstate nezákonne získané. Nikto nevie, kto ich de facto urobil, vy možno áno, vy viete, odkiaľ ich máte, ale verejnosť nie, tak neviem, kto ich robil keď nie Úrad inšpekčnej služby, a takto sa vyjadril samotný Úrad inšpekčnej služby, že tie nahrávky nenasadzovali, resp. tie ITP-ká nenasadzoval Úrad inšpekčnej služby, tak kto ich nasadzoval, odkiaľ sú tieto nahrávky, ak ich v celistvosti ešte nemajú ani samotní teda vyšetrovatelia alebo tá druhá strana? Ak áno, tak nech ich pustia alebo vy ich pustite celé. Ale nemyslím si, že teraz toto je fórum na to, aby sme sa tu bavili o týchto veciach. Na to sú prebiehajúce trestné konania, ale my sme tu preto, aby sme sa vyjadrili, či pán minister porušil, alebo neporušil zákon a či teda je dôvod na jeho odvolanie. Ďakujem. (Potlesk.)
Abrhan, Pavol, poslanec NR SR (2015-06-25):
Ďakujem pekne. Pani predsedajúca, panie poslankyne, páni poslanci, predložený návrh zákona má za cieľ špecifikovať povinnosť orgánov verejnej moci ním zriadeným rozpočtovým organizáciám a príspevkovým organizáciám a právnickým osobám zriadeným zákonom, a to ustanovením zákazu akéhokoľvek rozlišovania medzi vydavateľmi periodickej tlače a tlačovými agentúrami na základe ich kritického pohľadu na činnosť orgánu verejnej moci, politickej orientácie, ktorá môže byť iná ako orgánu verejnej moci alebo iného politického názoru na konkrétny problém. Rovnako sa zakazuje orgánu verejnej moci pri poskytovaní práva na informácie, tak ako je uvedené v ods. 1 predmetného paragrafu, ale najmä tak ako je uvedené v čl. 26 Ústavy Slovenskej republiky, inak obmedziť prístup k informáciám o svojej činnosti, a to, či už ide o vydavateľa periodickej tlače alebo tlačovú agentúru. Zákonodarca bol nútený k takémuto zákazu pristúpiť vzhľadom na aplikačnú prax, ktorá priniesla nejasný výklad doterajšieho § 3, nakoľko nastávali situácie, kedy orgán verejnej moci odmietol na základe kritického pohľadu či iného názoru na danú problematiku odpovedať na otázky niektorým slovenským periodikám. Samozrejme, že som mal na pamäti prizmu všeobecne regulatívnej funkcie právneho predpisu, teda aplikácie na istý typ situácie pre, laicky povedané, kohokoľvek, kto sa v takejto situácie ocitne. Ide podľa mňa o podstatu demokratického štátu, keďže právo médií informovať je jednou z jeho esencií. Totižto pluralita názorov, miestami ostrý, nenásilný nesúhlas a spoločenská diskusia, ktorá s tým súvisí, reflektovaná vo voľbách, to je demokratický štát. Ak sa orgán verejnej moci ale stavia k určitým médiám tak, akoby boli jeho nepriateľmi, či dokonca im odmieta odpovedať, okrem hrubej neslušnosti k občanom štátu podkopáva i demokraciu ako takú. Škoda totižto častokrát nie je len finančná čiastka, škoda môže a častokrát je i otázka kultúry a dobrého fungovania systému. Vtedy zákonodarca nesmie a nemôže mlčať a podľa mňa musí zasiahnuť. Preto predkladám tento návrh zákona a prosím o jeho podporu. Ďakujem pekne.
Suja, Miroslav, poslanec NR SR (2021-10-21):
Pán predseda, ďakujem za slovo. Ja... (povedané s pobavením) Tieto vystúpenia pána poslanca Pročka, to už ani nie je že na smiech, ale to je prípad na mesto vedľa Banskej Štiavnice, na Kremnicu, že tam by sa tým mohli zaoberať. Viete, tu sme sa dozvedeli od génia Pročka, že za to, že je vodohospodársky podnik v Banskej Štiavnici, tak sa znečisťuje životné prostredie, páni! To teraz tých 200 radových zamestnancov, ktorí sú v Banskej Štiavnici, on napadol, že kvôli nim sa znečisťuje životné prostredie, preto treba preložiť závod do Bratislavy! Na toto už ani normálny človek, to sa nedá pochopiť, čo tento človek tu vyvádza! Pročkovská komisia Kršku neposunula do druhého kola, lebo je taký neschopný. Taký je neschopný! Pročkovská komisia! Že aj tí si vstúpili do svedomia a neposunuli ho do druhého kola. Tohto Kršku, ktorý vedie tento vodohospodársky podnik. Rok a pol tam neni oficiálny generálny riaditeľ! Rok a pol sa takisto znečisťuje životné prostredie. Tak kto ho znečisťuje?! Ten Krška, pán Pročko, váš? Ten neschopný, ktorý, ani vaša komisia ho neposunula, ale Budaj ho aj napriek tomu vymenoval? Alebo poveril? Napriek tomu je trestné oznámenie na prokuratúre, že čo sa tam deje? Veď ale to je posledný rok a pol, pán poslanec! Pročko a pročkovci, ktorí ste tu. Takže životné prostredie na Slovensku sa znečisťuje kvôli tomu, že vodohospodársky podnik je v Banskej Štiavnici. Ďakujem pekne, toto je topka! Tí ľudia, keď toto dneska počujú, tak tí pochopia, že áno, toto je dôvod, aby nám zrušili pracovné miesta. Génius Pročko! Ďakujem.
Laššáková, Jana, podpredsedníčka NR SR (2013-09-04):
Ďakujem, pán minister. Vyhlasujem... Aha, rozpravu som už vyhlásila za skončenú. Chce zaujať stanovisko spravodajca? Nie. Prerušujem rokovanie o tomto bode programu. Ďalej nasleduje druhé a tretie čítanie o návrhu na vyslovenie súhlasu Národnej rady Slovenskej republiky s Protokolom medzi Slovenskou republikou a Poľskou republikou, ktorým sa mení Zmluva medzi Slovenskou republikou a Poľskou republikou o zamedzení dvojakého zdanenia v odbore daní z príjmov a z majetku, podpísaná vo Varšave 18. augusta v roku 1994 . Návrh vlády má tlač 641 a spoločná správa výborov má tlač 641a. Opäť odovzdávam slovo podpredsedovi vlády a ministrovi financií Kažimírovi, aby návrh vlády odôvodnil. Nech sa páči.
M. Číž, podpredseda NR SR: (2006-12-13):
Vážené kolegyne, kolegovia, vyhlasujem všeobecnú rozpravu za skončenú. Ako sledujem, k rozprave nechce zaujať stanovisko ani navrhovateľ, ani spravodajca. Ďakujem, vážení páni. Prerušujem rokovanie o tomto bode programu. Vážené kolegyne, kolegovia, vzhľadom na to, že dnešný čas na rokovanie fakticky uplynul, ďakujem vám za účasť na dnešnom rokovaní. Prerušujem rokovanie 6. schôdze Národnej rady Slovenskej republiky do zajtra do 9.00 hodiny. Teším sa na stretnutie ráno. Želám vám všetkým príjemný večer. (Prerušenie rokovania o 18.59 hodine.)
Mihál, Jozef, poslanec NR SR (2014-11-08):
Ďakujem za slovo. Pán minister, zaujímavý prejav, zaujalo ma to. Zaujali ma dve veci, to, ako ste analyzovali to, ako postupuje alebo nepostupuje mafia. Tak ja sa vás teda chcem spýtať, verím, že budete reagovať na konci, že či mafia organizuje verejné obstarávanie tak, že púšťa do toho verejného obstarávania schránkové firmy so sídlom v daňových rajoch. Či toto robí mafia, lebo vaša vláda to robí. A dokonca tieto schránkové firmy so sídlom v daňových rajoch tie výberové konania vyhrávajú v masívnom rozmere, napríklad v Piešťanoch. Robí to mafia? Lebo vaša vláda to robí. A ďalej k tej frustrácii. Ak je tu niekto frustrovaný, v prvom rade kráľ frustrátorov je Robert Fico, ktorý by tu mal sedieť, ale namiesto toho sa zbabelo niekde krčí v útrobách Národnej rady.
Laurenčík, Milan, podpredseda NR SR (2020-05-13):
S reakciou pán poslanec Mazurek.
Kotleba, Marek, poslanec NR SR (2022-12-02):
Tak myslím, že Slováci mali dosť času na to, aby sa ponaučili z chýb druhých, pretože v dnešnej dobe vidíme, čo takzvaná migrácia spôsobuje v štátoch západnej Európy a čo spôsobila, či už je to Nemecko, Belgicko, Francúzsko, Taliansko. Vidíme, že táto ich iná kultúra sa nevie vžiť s kultúrou našou a, samozrejme, tieto svoje kultúrne obohatenia potom presadzujú stále vo väčšom a väčšom. Celé roky táto migrácia funguje a hlavne spôsobuje veľké problémy a my Slováci sme mali dostatok času na to, aby sme si to všimli a všetky, všetci aj normálne príčetní ľudia vedia, o čo ide. A tá migrácia, ktorá spôsobí to, že nebude to len jedno nejaké mestečko v Kútoch, pretože tí imigranti sú už vo viacerých mestách Slovenska, napríklad v telocvični ministerstva vnútra v Banskej Bystrici sú už tiež imigranti, ale nikto si to nejako nepripúšťa, alebo nikoho to nezaujíma, čiže Slováci asi naozaj potrebujú sa ponaučiť iba na vlastných chybách a nenechali si povedať, alebo nevideli to, čo tá migrácia spôsobila. A tým pádom aj policajný zbor, aj spravodajské služby na Slovensku prichádzajú do veľkého problému, pretože ako monitorovali niekedy prisťahovalcov z tretích krajín, tak v tejto dobe nemajú šancu ani policajný zbor, ani spravodajské služby ani len tušiť o tom, kto prichádza, či už je to cez ukrajinskú hranicu, alebo v takomto prípade kto prichádza cez hranicu v Maďarsku, pretože ten nával je obrovský. Ako všetci vieme, tak imigranti z tretích krajín, ktorí prídu na Slovensko, všetci stratili pas, ale mobil zázračne nestratili.
Ďuriš Nicholsonová, Lucia, podpredsedníčka NR SR (2017-09-05):
Ďakujem pekne. Otváram všeobecnú rozpravu. Písomnú prihlášku som nedostala, otváram možnosť prihlásiť sa ústne. Končím možnosť prihlásiť sa do rozpravy, prihlásili sa pán poslanec Mihál a pani poslankyňa Grausová. Pán poslanec Mihál, nech sa páči, máte slovo.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 144 prítomných, 143 za, 1 nehlasoval. Návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Končím možnosť prihlásiť sa do rozpravy. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
J. Podmanický, poslanec: (2007-03-28):
No a dovoľte mi ešte, pán poslanec Palko, jedno také prekvapenie, že po tom, čo ste po ôsmich rokoch odišli z vlády, tak ste zrazu úžasní socialisti, úžasne ľavicoví politici, rozdávate a teraz ste už aj úžasne nacionalisti, ktorí sa bijú za Slovensko. Ja som osobne rád, verím, že to myslíte úprimne. Ďakujem pekne.
L. Szigeti, poslanec: (2009-02-10):
V tom vládnom návrhu sa hovorí o tom, že z rezervy ministerstva ministerstvo bude môcť podporovať rôzne aktivity v rámci kapitálových výdavkov. A to je prístavba, výstavba, modernizácia, rekonštrukcia a tak ďalej škôl a školských budov. Musím súhlasiť s pánom poslancom Froncom, že v poslednej dobe sa skutočne veľmi veľa hovorí o tom, že naše školstvo, naša výchova, vzdelávanie nie je kvalitné a školy, školské zariadenia nepripravujú mladých ľudí na život a práve súvisí to s nekvalitou nášho výchovno-vzdelávacieho procesu. Každá vláda vo svojom programovom vyhlásení veľmi pekne napíše, že výchova a vzdelávanie, školstvo je priorita číslo jedna, bohužiaľ, ostáva to vždy deklaráciou. Práve preto si myslím, že iniciatíva kolegov poslancov je naozaj premyslená a dobrá, pretože len a len kvalitou môžeme dosiahnuť lepšie výsledky. Len problém je v tom, že pokiaľ máme kvalitné výkony v našich školách, tak to nie je ocenené. A pokiaľ to nie je ocenené, tak je to demotivujúce. Práve preto si myslím, že treba hľadať a nájsť nástroje, akým spôsobom by sme mohli motivovať, stimulovať školy, aby dosahovali ešte lepšie, ešte kvalitnejšie výkony. Tak ako to naznačil, pán kolega, máme tu merateľné veci v oblasti výchovy a vzdelávania, či to je monitor alebo maturitná skúška, jej externá časť. Ale mohol by som spomínať aj medzinárodné merania (PISA) alebo ostatné, ale takisto aj rôzne predmetové olympiády, kde skutočne naši žiaci dosahujú vynikajúce výsledky. Práve preto si myslím, že nestačí raz za rok zvolať najšikovnejších žiakov, možno aj pedagógov, ktorí tie úspechy s nimi spolu dosiahli, a oceniť ich nejakým spôsobom na ministerstve školstva, ale treba to ustanoviť aj do zákona, že škola, ktorá dosahuje pravidelne vynikajúce výsledky, môže byť motivovaná istou formou ďalšej finančnej podpory, a to navrhnutým spôsobom, navýšením normatívneho financovania. Vlani v máji sme schválili nový školský zákon, kde sme vlastne vytvorili nový inštitút: Ústav certifikovaných meraní. To znamená, že nemôže to byť problémom, akým spôsobom zobjektivizovať tento proces, pretože máme na to štátny inštitút, novovytvorený inštitút s patričným personálom a finančnými možnosťami. V novom školskom zákone sme hovorili o tom, že v rámci každého kraja vytvoríme jednu špičkovú strednú školu, jedno špičkové gymnázium a toto gymnázium môže dostať navyše finančné prostriedky. Ja si myslím, že to, čo sme vtedy prijali v zákone, a to, čo je v návrhu pánov poslancov, je takmer totožné, ide o motiváciu škôl, pedagógov, žiakov, aby skutočne sa preukázala tá kvalita, na ktorú už tak veľmi dlho čakáme. Chcem vyjadriť podporu tomuto návrhu zákona a pevne verím, že prejde do ďalšieho čítania. Ďakujem pekne.
Pčolinský, Peter, podpredseda NR SR (2023-03-21):
Ďakujem, vyhlasujem všeobecnú rozpravu za skončenú. Pán navrhovateľ, chcete ešte záverečné slovo? Nie. Pán spravodajca... oznámi termín.
Bugár, Béla, podpredseda NR SR (2017-02-01):
Ďakujem pekne, pán minister. Teraz dávam slovo spravodajcovi z hospodárskeho výboru, pánovi poslancovi Kondrótovi.
Glváč, Martin, podpredseda NR SR (2017-09-13):
Ďakujem. S faktickými poznámkami traja poslanci. Končím možnosť prihlásiť sa. Pani poslankyňa Zemanová.
Mezenská, Helena, poslankyňa NR SR (2013-10-17):
Na podporu vami uvádzaných argumentov, pán poslanec, ja sa len krátko vyjadrím v duchu toho, čo som aj v prvom čítaní prezentovala pri cykle predložených zákonov, ktoré majú sprísniť či už účtovnú, daňovú alebo aj takúto pokladnično-registračnú snahu. Nikto nie je proti tomu, aby sa zmierňoval výkon kontroly pri plnení povinností predajcov, ale správne je to vtedy, ak nedochádza k asymetrii, ak rovnaký meter a rovnaký drobnohľad je určený aj na výkon verejnoprávnych inštitúcií, ústredných štátnych orgánov a tak ďalej. Takže vrátime sa len k takému ľudovému prísloviu: Robme poriadok dole, pred cudzími prahmi až po tom, ak si vyčistíme špinu pred tým vlastným. Myslím si, že vláda aj ministerské orgány majú morálne právo predkladať takéto sprísňovacie zákony, takéto mechanizmy až po tom, ak nás presvedčí, že je sama čistá a že je kompetentná a morálna takéto sprísňovacie návrhy a mechanizmy dole do života uvádzať. Túto vnímam výraznú asymetriu. A s tým, a budem sa dovolávať toho, aby táto asymetria, aby sme sa s ňou aj v rámci tohoto parlamentu, aj v rámci legislatívnej činnosti vysporiadali. Žiada sa tu rovnováha. Nemožno žiadať dole od občanov, na ktorých šijeme najväčší bič, správnosť, precíznosť, plnenie povinností bez toho, aby sme my ako vládni činitelia alebo ako poslanci nešli príkladom. Ďakujem.